cyanic-selkie/wikianc huggingface dataset:
José Antonio Tejedor
Traxectoria
Debutou en Primeira División na tempada 1967–68 co Real Zaragoza, onde estivo tres campañas. No seu primeiro exercizo, participou en 6 partidos e anotou 3 goles. Na tempada 1968–69 participou en 10 partidos e anotou 2 goles. Na campaña 1969–70 participou en 14 partidos, anotando un gol.
Illa Dragonera
Torres de defensa
Durante o século XVIII na illa de Mallorca construíronse unha gran cantidade de torres de defensa para a vixilancia da costa debido ás incursións piratas. Dentro deste proxecto construír unha torre de vixía no punto máis alto da illa Dragonera. Anos máis tarde construíuse a torre de cala Llebeig para protexer á primeira. A torre situada sobre o pico Popi derrubouse para construír un faro xusto no mesmo sitio.
Faros
Entre 1960 e 1975 se automatizan os faros da illa, o que significa que 1975 os fareiros deixaron de vivir na illa. En 1995 instaláronse placas solares na illa permitindo o uso de enerxía eléctrica.
Número
Tipos de número
Os números racionais permiten resolver gran cantidade de problemas prácticos, pero desde os antigos gregos coñécese que certas relacións xeométricas (a diagonal dun cadrado de lado unidade) son números non enteiros que tampouco son racionais. Igualmente, a solución numérica dunha ecuación polinómica cuxos coeficientes son números racionais, usualmente é un número non racional. Pode demostrarse que calquera número irracional pode representarse como unha sucesión de Cauchy de números racionais que se aproximan a un límite numérico. O conxunto de todos os números racionais e os irracionais (obtidos como límites de sucesións de Cauchy de números racionais) é o conxunto dos números reais \mathbb{R}. Durante un tempo pensouse que toda magnitude física existente podía ser expresada en termos de números reais exclusivamente. Entre os reais, existen números que non son solucións dunha ecuación polinomial ou alxébrica, que reciben o nome de transcendentais. Exemplos famosos destes números son o número π (Pi) e o número e (esta último base dos logaritmos naturais), os cales están relacionados entre si pola identidade de Euler.
A un nivel un pouco máis abstracto tamén se idearon conxuntos de números capaces de tratar con cantidades infinitas e infinitesimais como os hiperreais e os transfinitos.
Historia do concepto de número
O cálculo debeuse iniciar mediante o uso de obxectos físicos (tales como montóns de pedras) e de marcas de conta, como as atopadas en ósos de reconto: o de Lebombo, con 29 marcas gravadas nun óso de babuíno, ten uns 37.000 anos de antigüidade e outro óso de lobo atopado na antiga Checoslovaquia, con 57 marcas dispostas en cinco grupos de 11 e dúas soltas, estimouse nuns 30.000 anos de antigüidade. Ambos os casos constitúen unha das máis antigas marcas de conta coñecidas suxeríndose que puidesen estar relacionadas con rexistros de fases lunares. En canto á orixe ordinal algunhas teorías sitúano en rituais relixiosos. Os sistemas numerais da maioría de familias lingüísticas reflicten que a operación de contar estivo asociado ao cálculo de dedos (razón pola cal os sistemas de base decimal e vixesimal son os máis abundantes), aínda que están testemuñado o emprego doutras bases numéricas ademais de 10 e 20.
Teorías dos irracionais
Ata mediados do século XIX os matemáticos contentábanse cunha comprensión intuitiva dos números e as súas sinxelas propiedades non son establecidas loxicamente ata o século XIX. A introdución do rigor na análise puxo de manifesto a falta de claridade e a imprecisión do sistema dos números reais, e esixía a súa estruturación lóxica sobre bases aritméticas.
Teoría de conxuntos
Os números hiperreais usados na análise non estándar xeneralizan ao reais pero non aos números complexos (aínda que admiten unha complexificación que xeneralizaría tamén aos números complexos). Aínda que parece, os números hiperreais non proporcionan resultados matemáticos interesantes que vaian máis aló dos obtenibles na análise real, algunhas demostracións e probas matemáticas parecen máis simples no formalismo dos números hiperreais, polo que non están exentos de importancia práctica.
Lar (Buenos Aires)
Historia e características
Esta revista, na que colaboraron ilustres personalidades arxentinas e galegas, «nace coa gratísisma misión de difusión cultural», o que lle mereceu os máis cálidos eloxios da prensa internacional. Estivo dirixida por Roxelio Rodríguez Díaz, ao que sucederon Manuel Roel e Ramón D. Villar. Ofrecía información sobre a sociedade e as súas actividades e tamén prestou moita atención á literatura publicando colaboracións dos intelectuais máis destacados.
O anxo ebrio
Sinopse
Sanada é un doutor cun carácter moi peculiar, que leva a cabo unha obstinada loita contra as doenzas e que ten o costume de consumir alcohol. Este home vive e traballa nun barrio periférico do Toquio de posguerra. Alí coexisten a lei da mafia e a dunha democracia en formación. Certo día, o doutor recibe a un home a altas horas da noite que lle pide que lle cure unha ferida na súa man. As sospeitas que o doutor deixa albiscar nas súas faccións e acenos concréntanse en pouco tempo ó extraer da man unha bala. O ferido chámase Matsunaga e é outro home cun carácter peculiar, un xefe da mafia local. Logo de extraer a bala e facer outros exames, Sanada descobre que Matsunaga ten tuberculose e a partir desa diagnose comeza a construírse unha difícil relación entre estas dúas persoas.
Contorno de escritorio
O contorno de escritorio ou simplemente, escritorio, é a interface gráfica que permite a un usuario realizar operacións nun ordenador interactuando con elementos gráficos coma as iconas ou as fiestras dos programas. Un contorno de escritorio consiste tipicamente de iconas, fiestras, barras de ferramentas, cartafoles, fondos de escritorios e aplicacións de escritorio ou widgets.
Castelo de Sandiás
Situación
O Castelo de Sandiás, tamén coñecido como A Torre de Sandiás, ou coma A Torre do Castro, é un castelo situado nun outeiro illado, tendo o seu pé o lugar do Castro, no concello de Sandiás, na comarca da Limia, provincia de Ourense.
Historia
Conta a lenda que dentro do castelo hai un pozo con varios metros de auga, pozo que é a entrada a un salón cheo de ouro. Para desencantalo e poder acceder ó ouro hai que levar un ovo dunha pita negra e maila propia pita. Sóltase a pita no salón e, cando sae o xigante que protexe o ouro, armado cun machado, debe estampárselle o ovo na fronte, co que o xigante desaparecerá. Pero se non se lle dá co ovo, o xigante matará ó intruso.
Roma
Fundada segundo a tradición o 21 de abril de 753 a. C. (aínda que escavacións recentes no sitio arqueolóxico de Lapis Níger datan a súa fundación dous séculos antes ) durante os seus tres milenios de historia foi a primeira metrópole da humanidade, sendo o corazón dunha das civilizacións antigas máis importantes, que influíron na sociedade, cultura, lingua, literatura, arte, arquitectura, filosofía, relixión, dereito e costumes dos séculos seguintes.
Antigüidade
O cristianismo convértese na relixión oficial do Imperio grazas a un edicto emanado no ano 380 por Teodosio, que foi o último emperador do imperio unificado: logo da súa morte, de feito, os seus fillos, Arcadio e Honorio, dividíronse o imperio. A capital do imperio Romano de Occidente pasa a ser no ano 395 Milán e, pouco despois no ano 402 Rávena máis fácil de defender ante o acoso visigodo.
Idade Media
Moitas loitas no ámbito romano e europeo non permitiron a instauración dunha estrutura política constante en Roma, que pasou por tanto a través de distintas formas de goberno: foi dominada primeiro polos godos e máis adiante polos bizantinos. A cidade de Roma estaría en mans bárbaras (e apoiada economicamente e politicamente polo Imperio Bizantino) durante polo menos catro séculos máis, ata o ano 756. Neste período foi levada a cabo a creación dun ducado romano, cuxos límites correspondían, grosso modo, coa cidade e o territorio que a rodeaba.
Idade Moderna
Este dominio papal foi interrompido soamente un século e medio despois, cando o 15 de febreiro de 1798 foi proclamada a República Romana e foi deposto o papa Pío VI. A nova forma de goberno durou soamente un ano, entre o descontento xeral do clero e dos romanos, pero co ascenso ao poder de Napoleón Bonaparte, Roma pasou a formar parte do Primeiro Imperio Francés (1808). O mesmo Napoleón encargou ao artista Antonio Canova que modernizase a antiga capital imperial: baixo as ordes do emperador francés, ademais, comezaron as escavacións arqueolóxicas (en particular no Foro Romano) guiadas polo francés Antoine Chrysostome Quatremère de Quincy.
Idade Contemporánea
Ao terminar a guerra, despois do referendo do 2 e 3 de xuño de 1946, Roma pasa a ser de novo a capital da República italiana. Nos anos cincuenta e sesenta a cidade desenvolveuse urbanística e demográficamente e, a partir do Xubileu de 1950, convértese nun dos máis anhelados destinos turísticos e foise transformando, en pouco tempo, na capital mundial da diversión e do cinema, grazas ás numerosas películas de recoñecidos directores cinematográficos.
Patrimonio
miniatura|Monumento a [[Vítor Manuel II de Italia|Vítor Manuel II]]
Arquitectura relixiosa
As catro basílicas formaban parte do así chamado "paseo das sete igrexas" que os peregrinos debían percorrer a pé e nun único día. As outras tres igrexas que formaban parte dese itinerario son a Basílica de San Lourenzo Extramuros, a Basílica da Santa Cruz de Xerusalén e a Basílica de San Sebastián das Catacumbas. É de destacar igualmente a Basílica de Sant'Andrea della Valle, sede central da orde dos Teatinos.
Arquitectura civil
Roma, ademais, é abundante en fontes e acuedutos: entre as fontes monumentais, a maior parte das cales foron construídas por orde dos papas ao comezo da idade moderna, están a fontana di Trevi, a Fontana dell'Acqua Felice (ou do Moisés), a Quattro Fontane, a Fontana della Barcaccia, as tres fontes da Piazza Navona (Catro Ríos, Neptuno, Moro) a das tartarugas, a do Tritón, a de Acqua Paola e a das Naiades.
Daft Punk
Un compilatorio de grandes éxitos en versión CD/DVD, titulada Musique Vol. 1993-2005 foi publicada en 2006, e díxose que este disco foi o prezo que pagaron por rescindir o contrato coa discográfica Virgin. Daft Punk son considerados uns dos máximos representantes do French Touch.
Betty Cuthbert
Carreira atlética
Antes dos Xogos Olímpicos de 1960, en Roma, Cuthbert estableceu un récord mundial das 220 iardas e dos 200 metros con 23,2 segundos na vitoria nos campionatos australianos. Nos Xogos de Roma, sufriu unha lesión e foi eliminada dos cuartos de final dos 100 metros. Posteriormente, retirouse do atletismo.
Non obstante, a súa retirada non durou moito, xa que regresou aos Xogos do Imperio Británico e da Commonwealth de 1962 en Perth, axudando a Australia a conseguir unha medalla de ouro na proba de remudas.
Vida persoal
Despois do seu diagnóstico de esclerose múltiple, Cuthbert converteuse nunha defensora dedicada sobre a doenza e foi un factor importante na creación de MS Research Australia, asistindo á inauguración da organización en 2004 xunto ao entón primeiro ministro John Howard. Foi unha incansable defensora da conciencia nacional sobre a doenza e trala súa morte en 2017 o director executivo de MS Research Australia, o doutor Matthew Miles, recoñeceu que tivo un incrible impacto no recoñecemento e comprensión australiana da EM.
Aeroporto de Palma
O Aeroporto de Palma, tamén coñecido como Aeroporto Internacional de Son Sant Joan (IATA: PMI, OACI: LEPA) é un aeroporto situado a 8 quilómetros do centro da vila mallorquina de Palma, estratexicamente situado entre as zonas de veraneo da baía de Palma (S'Arenal) e a cidade, na localización dunha antiga base militar aínda existente. Inaugurado nos anos 1960, época do gran boom turístico nas Illas Baleares, para substituír o antigo Aeroporto de Son Bonet (que segue en funcionamento).
José Manuel Traba Fernández
Traxectoria
O 31 de xaneiro de 2011 foi detido acusado de corrupción na Operación Orquesta sendo posteriormente exonerado segundo as palabras do Fiscal "Estar baseadas as acusacións, en simples conxeturas, con falta de datos e interpretacións insuficientes". Nas municipais de 2011 volveu ser elixido alcalde con maioría absoluta. Nas municipais de 2015 perdeu a maioría absoluta, empatando a concelleiros co PSdeG-PSOE, e cedeulle a alcaldía ó socialista José Marcote Suárez. Nas municipais de 2019 volveu selo candidato do PPdeG pero non logrou recuperala alcaldía.
Lingua gaélica de Galloway
Cultura
Foi quizais esta reputación de salvaxes que tiñan os de Galloway en Inglaterra e Lothian a que fixo que nacese o mito de Sawney Bean (nótese o apelido ou alcuño gaélico).
Pódese recoller información importante sobre a agricultura local a partir de topónimos tamén – había prados (àiridh) e.g. Airies, Airieholland; practicábase o estercado dos campos: Talnotrie (talamh an otraigh) e Auchnotteroch. A agricultura dos Gall-ghàidhil vese indicada no emprego de medidas como o peighinn e as súas subdivisións (q.v.), e.g. Pinminnoch, Leffin Donald, Fardin; tamén aparecen o dabhach e o  ceathramh, e.g. Doach, Kirriedarroch, Terraughty.
Meconio
Meconio terminal
A maioría das veces que o líquido amniótico se mancha con meconio este se distribuirá homoxeneamente polo fluído facendo que se torne castaño. Isto indica que o feto expulsou o meconio hai certo tempo, suficiente como para que se producise a mestura e se fixese homoxénea. O meconio terminal aparece cando o feto expulsa o meconio pouco tempo antes do parto/cesárea e o fluído amniótico permanece claro, pero poden observarse algunhas manchas de meconio separadas no fluído.
Meconium ileus
O meconio ás veces se fai moi mesto e obstrúe o íleo, orixinando un trastorno chamado meconium ileus. Este trastorno é con frecuencia o primeiro signo da fibrose quística. Na fibrose quística, pode darse un deficiente transporte de tripsina e outros encimas pancreáticos ao intestino, polo que non se degrada facilmente o meconio, e o meconio pode formar unha obstrución mecánica verde anegrada nun segmento do íleo. Alén da zona obstruída pode haber algúns grumos globulares gris abrancazados. Máis abaixo deste nivel, o intestino é un estreito e baleiro microcolon. Máis arriba da zona de obstrución, aparecen varios bucles de intestino hipertrofiado distendidos con fluído. Como o meconio non pode ser expulsado, aparece distensión abdominal e vómito pouco despois do nacemento. Moitos casos, pero non todos, de fibrose quística presentan meconium ileus, e hai casos de meconium ileus que non están asociados á fibrose quística. A presenza de meconium ileus non está relacionada coa gravidade da fibrose quística. A obstrución pode aliviarse de diversas maneiras.
Dodona
Historia temperá
Moitas inscricións dedicadas recuperadas do sitio mencionan tanto "Dione" como "Zeus Naios".
Grecia clásica
miniatura|Plano do santuario, tal e como se desenvolveu ata a época romana. 1: Acrópole, 2: Teatro, 3: Estadio, 4: Bouleuterion, 5: Casa de sacerdotes, 6 e 7: Prytaneum e extensión, 8: Templo de Afrodita, 9: edificio romano, 10: Templo de Themis, 11: “Casa coroada” (Ἱερά Οἰκία), 12 e 13: Novo e antigo templo de Dione, 14 e 15: templo e altar de Hércules, 16: basílica cristiá que ocupa o sitio do antigo templo de Zeus, 17: Muro oeste, 18 e 19: Nova e antiga porta do Oeste.
Gramática transformacional
Estrutura Profunda e Estrutura Superficial
Durante os anos cincuenta e sesenta do século XX, Noam Chomsky desenvolveu o concepto de que cada oración ten dous niveis distintos de representación: unha Estrutura Profunda e unha Estrutura Superficial. A estrutura profunda era unha representación directa da información semántica da oración, e estaba asociada coa estrutura superficial (a cal tende a reproducir a forma fonolóxica da oración) mediante transformacións. Hai un malentendido amplamente estendido segundo o cal a estrutura profunda supoñíase idéntica en todas as linguas naturais (para crear a Gramática Universal), con todo, non foi iso o que Chomsky suxeriu exactamente. Chomsky pensou que debería haber considerables similitudes entre a estrutura profunda de distintas linguas, e que esas estruturas revelarían propiedades comúns a todas as linguas que estaban escondidas baixo a estrutura superficial. É discutible que a motivación para introducir as transformacións era simplemente facer gramáticas máis (matematicamente) poderosas, en lugar de explicar a orixe das variacións sintácticas entre as linguas. Aínda que, para Chomsky, a capacidade dunha teoría gramatical á hora de xeneralizarse na súa análise de distintas linguas é fundamental, algunhas obras clave ao comezo da Gramática transformacional (por exemplo, a obra de Chomsky Aspects of the Theory of Syntax 1965) fan fincapé no papel que xogan as transformacións para obter o nivel necesario de poder matemático no compoñente sintáctico dunha gramática, que, na súa opinión, as gramáticas estruturalistas, populares naquel momento, non ofrecían. Chomsky tamén salienta a importancia dos dispositivos achegados pola moderna matemática formal para o desenvolvemento dunha teoría gramatical.
Teorías gramaticais
A segunda idea que introduciu Chomsky estaba en relación coa avaliación das teorías gramaticais. Chomsky distingue entre aquelas que conseguen unha adecuación descritiva e aquelas que van máis aló e conseguen unha adecuación explicativa. As descritivas definen o (infinito) conxunto de oracións gramaticais nunha lingua en particular, mentres que unha gramática que logra unha adecuación explicativa penetra nas propiedades universais da lingua que resulta das estruturas lingüísticas innatas que se achan na mente humana. Polo tanto, se unha gramática ten unha adecuación explicativa, debe ser capaz de explicar os matices das distintas linguas como relativamente pequenas variacións dos patróns universais da linguaxe. Chomsky dicía que, aínda que os lingüistas están aínda bastante lonxe de lograr gramáticas de adecuación descritiva, para progresar na devandita descrición gramatical é imprescindible marcarse a adecuación explicativa como meta. Noutras palabras, os matices reais de linguas individuais poden ser coñecidos tan só a través do estudo comparado dunha ampla cantidade de linguas.
Minimalismo
Unha parte significativa do estudo actual da gramática transformacional está inspirado no "Programa Minimalista" de Chomsky, descrito no seu libro The Minimalist Program (1995). A nova dirección do estudo envolve a economía da derivación e a economía da representación que empezou a ser significativo nos anos 1990, pero que aínda era un aspecto bastante periférico da teoría da Gramática Xenerativa Transformacional. A economía da derivación é un principio que afirma que as transformacións só ocorren cando son absolutamente necesarias para relacionar trazos interpretativos con trazos non interpretativos. Un exemplo dunha trazo interpretativo é a inflexión nos nomes regulares en galego para construír o plural. cans. A palabra cans tan só pode usarse para referirse a varios cans, nunca en referencia a un só can. Desta forma a inflexión contribúe ao significado da palabra facéndoo interpretativo. Cando a información que aparece na inflexión verbal repite información que xa foi dita polo suxeito, entón a esa información considérase non interpretativa. A economía da representación é o principio que afirma que as estruturas gramaticais deben ter unha razón pola cal se utilizan e existen. Por exemplo, a estrutura dunha oración non debería ser máis extensa ou máis complexa do que o requirido para cubrir as necesidades gramaticais, (este principio non goberna en tódolos casos). A descrición de ambos conceptos feita neste artigo é bastante vaga, de feito, a formulación precisa de devanditos principios é unha tarefa de actual controversia entre distintos lingüistas.
Illas Matthew e Hunter
Illa Matthew
O Capitán Thomas Gilbert da Royal Navy a bordo do Charlotte descubriu a illa Matthew o 27 de maio 1788 e chamouna como o propietario do seu buque. A illa son en realidade dous illotes cónicos e rochosos unidos por un itsmo de 200 metros de ancho. A parte occidental é de lava e escoura, cun pico de serra 177 metros de altura, e a parte oriental de basalto, cun pico de 142 metros. Aínda hai actividade volcánica na illa con fumarolas de sulfúrico nos cráteres do sur-este. A conformación da illa parece cambiar durante o último século, desde que foi descrito como un só pico antes da segunda guerra mundial. As últimas erupción do volcán da illa Matthew sucederon en 1976?, 1966?, 1956, 1954, 1949 e 1828?.
Megaloníquidos
A dos megaloníquidos (Megalonychidae) é unha familia de mamíferos placentarios da orde dos pilosos e suborde dos folívoros.
Neoceratias spinifer
Descrición
Os machos adultos só se coñecen por espécimes que parasitan ás femias, o exemplar de maior lonxitude coñecido chega os 18 mm, teñen unha cor máis clara cas femias e unha pel semitranslúcida. Únense ás femias por medio de saíntes na mandíbula inferior e no fociño, presentando uns ollos dexenerados e cubertos con pel e sen órganos olfactivos. As larvas teñen entre 4 e 10 mm de longo, con órganos olfactivos ben desenvolvidos e sen diformismo sexual.
Germán Lago
Traxectoria
Por mor das boas críticas e os logros artísticos acadados, o Ministerio de Educación e Ciencia concedeu á agrupación unha bolsa de 60.000 pesetas anuais, pero non conseguiu axudas para ir dar concertos a países que a invitaban coma Suíza, Países Baixos ou Suecia.
En 1957 ofreceu a súa derradeira actuación importante no Instituto de Cultura Hispánica. Anos máis tarde da súa desaparición o musicólogo Federico Sopeña escribía:
Xa maior casou con Cristina Ortega Collantes, pero non tiveron fillos. Vivían nunha casa de alugueiro no número 41 da rúa Juan Tornero de Madrid. Tiña cancro de pulmón, e finou ás doce horas do 19 de decembro de 1967 debido a un colapso cardiaco. Foi enterrado no Cementerio de la Almudena.
Gravacións da Orquesta Ibérica de Madrid
Selección nº 3
Rogelio Tapia
Traxectoria
Como dianteiro goleador que era vestiu en varias ocasións o equipamento da Selección galega de fútbol antes da guerra civil. Concretamente disputou un encontro amigábel contra a selección do centro de España o 28 de xullo de 1929, a aliñación do equipo estaba formada por: Isidro, Manolín, Pasarín; Pepe Hermida, Rivera, Basterrechea; Reigosa, Hilario, Polo e Pérez. Ese partido terminaría con empate a 0.
La Pobla de Farnals
Limita cos municipios de El Puig de Santa Maria polo norte, Rafelbunyol polo oeste, Massamagrell polo sur e co mar Mediterráneo polo leste. Está situado a 13 km da cidade de Valencia.
Grenoble
Grenoble (Grenoblo en arpitano) e é unha cidade francesa, capital do departamento do Isère dentro da rexión de Auverña-Ródano-Alpes. É a terceira cidade da rexión despois de Lión e Saint-Étienne. Tamén é a maior cidade alpina, co cal se lle chama tamén a capital dos Alpes. Grenoble é unha cidade universitaria e ten grandes laboratorios de investigación científica.
Juan de Lángara
Juan Cayetano de Lángara y Huarte (A Coruña 1736 - Madrid, 18 de xaneiro de 1806), fillo do mariñeiro Juan de Lángara y Aritzmendi, foi un mariñeiro, militar, matemático e cartógrafo galego que exerceu o cargo de Ministro de Mariña e de Director Xeral da Armada baixo o reinado de Carlos IV.
Misión no Atlántico
No ano 1776, ao mando do navío Poderoso, buque insignia de Francisco Javier Everardo-Tilly‎, Marqués de Casa-Tilly, participou na expedición contra as colonias portuguesas do Brasil e para conquistar a Colonia del Sacramento. Tomou parte na conquista da illa de Santa Catarina, ao sur do Brasil. Interveu no control e a vixilancia das fronteiras, detendo as incursións lusitanas e establecendo o bloqueo ata lograr a capitulación da praza. Tamén estivo presente na defensa da illa Martín García.
Senín, San Romao de Campos, Carballedo
Senín é un lugar da parroquia de San Romao de Campos, no concello lugués de Carballedo, na comarca de Chantada. Segundo o INE en 2016 estaba despoboado.
Zapata
Tipos de zapatas
Existen varios tipos de zapatas en función de se servirán de apoio a un ou varios piares ou ben a muros. Para piares individuais úsanse zapatas illadas, para dous piares, zapatas combinadas, e para fileiras de piares ou muros, zapatas corridas.
Gustavo Pernas
Traxectoria
Licenciado en Xeografía e Historia, sección Historia da Arte, pola Universidade de Santiago de Compostela en 1981, onde realizou diversos traballos de investigación no campo do cine e do teatro, estudou posteriormente Arte Dramática en Madrid.
Estación de Laza-Cerdedelo
Historia
Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.
Debido aos recortes no sector ferroviario levados a cabo polo Goberno en xuño de 2013, a estación da Gudiña quedou sen os servizos de Media distancia entre Ourense e Pobra de Seabra.
Ambosores
Os 24 lugares da parroquia, moitos deles despoboados, son: Ameixeiras, Couce dos Mouros, O Mouriscón, Pena do Mouriscón, O Rego e Santar de Baixo no concello de Muras. Ambosores, Baroso, A Beira da Fraga, O Cabezón, A Carcallosa, A Cereixiña, Entrambosores, A Ferraxosa, A Fraga Chá, A Igrexa, O Outeiro, A Ribeira da Señora, Santar e Toxoso no concello de Ourol. Ambosores e A Ribeira do Bispo no concello de Mañón. E finalmente A Casanova e Niño do Azor no concello das Pontes. Os catro lugares que se achan na provincia da Coruña están despoboados, polo que se pode considerar que a parroquia se estende só polos dous concellos da provincia de Lugo.
Ariel (lúa)
Superficie
A superficie de Ariel é unha das máis recentes e menos craterizada do sistema de Urano. Posúe cráteres de entre 5 e 10 kms de diámetro pero carece de grandes cráteres.
Actividade xeolóxica
O accidente xeolóxico máis vello e extenso observado en Ariel pola Voyager 2 foi unha vasta extensión plana inzada de cráteres situada preto do polo sur de Ariel. As análises destes cráteres da rexión do polo sur de Ariel suxiren que son mitos máis recentes cá meirande parte dos vistos en Titania, Oberón, e Umbriel. O cráter máis grande observado ata o momento en Ariel é o Yangoor, duns 78 kms de diámetro, e amosa signos de deformación dende a súa formación. A Voyager 2 tamén observou unha rede de fallas, canons, e glaciares de xeo ó longo das latitudes sur de Ariel, fragmentando as planicies de cráteres. Os canóns probablemente representan fosas tectónicas formadas por este sistema de fallas de expansión. O material fluído e os regueiros dos mesmos, fluíron a miúdo pola rede de vales de Ariel, suxerindo así que parte deste canóns foron cubertos por un manto de xeo morno procedente do interior de Ariel.
Pensase que a pasada actividade xeolóxica de Ariel foi debida o quencemento gravitacional cando a súa orbita era moito máis excéntrica do que é actualmente. Nos primeiros pasos da súa historia, Ariel aparentemente foi capturada unha resonancia orbital con Titania, da cal posteriormente escaparía. A resonancia tería incrementado a súa excentricidade orbital; dando coma resultado unha fricción gravitatoria debido á diferenza de tempos entre esta resonancia e as forzas gravitatorias de Urano, causando así o quecemento do interior da lúa. No sistema de Urano, debido o menor grao de achatamento e o tamaño relativamente grande dos seus satélites, a estes élle moito máis doado escapar dunha resonancia en comparación coas lúas de Xúpiter ou Saturno.
Germán Waidele Figuerido
Traxectoria
O dianteiro ourensán chegou na tempada 1948-49 a un Celta de Vigo que viña de ser subcampión da Copa do Xeneralísimo, cuxa final perdeu contra o Sevilla FC. Debutou en Primeira División o 16 de xaneiro de 1949 en Alcoi nunha derrota por 1-0 ante o Alcoyano.
A tempada seguinte será a da súa confirmación, xa que coincide co nacemento da chamada Dianteira eléctrica ou Fronte de xuventudes pola súa curta idade, que estaba composta por: Atienza, Hermidita, Sobrado, Vázquez e o propio Mekerle. Estrease como goleador fronte ao Athletic Club en San Mamés e ten como un dos seus puntos álxidos a vitoria ante o FC Barcelona por 6-4.
Estadio Metalist
Renovacións
O bancada sur contén un centro comercial-centro de negocios de tres andares, o "Metalist Arena". As oficinas son alugadas por UkrSibbank a varios negocios locais e outros bancos. Hai unha farmacia, un consultorio médico, axencias de turismo e outros negocios.
Cristalografía
A cristalografía na bioloxía
A cristalografía dos raios X é o principal método de obtención de información estrutural no estudo de proteínas e outras macromoléculas orgánicas (como a dobre hélice do ADN). A análise de moléculas tan complexas e, moi especialmente, con pouca simetría require unha análise moi complexa empregándose ordenadores para axustar o patrón de difracción ás posibles estruturas.
Freddie Mercury
Infancia e primeiros anos
Pouco despois de recibir o seu diploma en Ealing Art School, xuntouse a Ibex, unha banda de Liverpool influenciada por Cream.
No último mes de 1969, Freddie decidiu cambiar o seu nome ao Ibex, renomeado Wreckage. Comezou a escribir numerosas pezas para a banda, entre elas "Stone Cold Crazy". Con todo, ningunha das cancións, salvo unha chamada "Green", tivo o éxito esperado e o grupo disolveuse. Freddie Bulsara volveu a buscar un novo grupo e respondeu a un anuncio publicado no Melody Maker de Sour Milk Sea. Os outros membros do grupo quedaron impresionados coa súa voz e contratárono tres noites por semana. Uns meses máis tarde, Sour Milk Foi decidiu separarse por diferenzas creativas.
Amaia Romero
2017-2018: Operación Triunfo e Eurovisión
O sábado 12 de maio celebrouse en Lisboa a Gran Final do Festival, na que actuaron en segundo lugar, Amaia levó un vestido deseñado por Teresa Helbig e Alfred un traxe de Paco Varela​. Tras as votacións, quedaron en vixésimo terceira posición, de veintiséis países, con 61 puntos (43 do xurado profesional e 18 do televoto).
Piñeiro, Prevesos, Castro de Rei
Piñeiro é un lugar da parroquia de Prevesos no concello lugués de Castro de Rei na comarca da Terra Chá. Segundo o IGE, en 2019 tiña 12 habitantes (4 homes e 8 mulleres).
Lingua protomaia
Fonoloxía
O protomaia ten as seguintes sons, de acordo coa reconstrución feita por Campbell e Kaufman (1985).
Ānanda
miniatura|Ānanda Ānanda (en sánscrito आनन्द, "ledicia, felicidade suprema" ) foi curmán de Śākyamuni (Buda Gautama, o buda histórico) e un dos seus principais discípulos.
Ordenación das monxas
Nunha demostración de férrea vontade, as mulleres seguiron a Buda a pé dende Kapilavastu ata Vesāli, presentándose de novo ante el co corpo cuberto de po e os pés inchados, reiterando o seu desexo de pertencer á Sangha; Ānanda, conmovido, decidiu interceder por elas e expuxo el mesmo a petición a Buda, recibindo tamén a negativa do mestre; sen desenimarse, Ānanda insistiu preguntándolle se as mulleres que decidisen abandonar a vida mundana e vivisen segundo os preceptos monásticos poderían acadar logros espirituais e, finalmente, o estado de Arhat, ao que respondeu afirmativamente; posteriormente, resaltou o feito de que Mahāprajāpatī coidara del cando era un neno, despois da morte da súa nai Mahamaya, argumento que acabou por convencer a Buda quen dende ese momento aceptou a conformación dunha orde feminina.
Falecemento
Segundo cronoloxías posteriores, Ānanda viviu entre 75 e 75 anos. Os estudos de L. S. Cousins datan a morte de Ānanda vinte anos despois da de Buda.
Nacho Pérez
Juan Ignacio Pérez Méndez, tamén coñecido como Nacho Pérez, nado en Vigo o 20 de xuño de 1957, é un escritor galego.
Número e
Historia
A existencia dun límite de por n enteiro positivo se n → ∞ foi probada por Daniel Bernoulli en 1728 por primeira vez. A notación con e, de 1728, é debida a Leonhard Euler, que superou outras propostas.
La Zoma
Os seus edificios máis destacados son a parroquia da Asunción da Nosa Señora, de estilo barroco, situada no alto do pobo, e o edificio do concello, do século XVI. Destaca tamén por estar enmarcado dentro dunha paraxe rica en fauna e vexetación autóctonas. Esta paisaxe correspóndese co mediterráneo de interior, con vexetación arbustiva, cultivos de secaño, e bosques de pino e carrasca.
Lingua galesa media
O galés medio é a lingua de case todos manuscritos antigos superviventes dos Mabinogion, aínda que os contos en si mesmos son moito máis antigos. É tamén a lingua da maior parte dos manuscritos da lei galesa. O galés medio é razoabelmente intelixíbel, con algo de traballo, para un falante moderno de galés.
Banesco Banco Múltiple
Banesco Banco Múltiple, tamén coñecido como Banesco República Dominicana, é unha organización financeira establecida en Santo Domingo, República Dominicana. Iniciou as operacións comerciais en abril de 2011, despois de que en decembro de 2010 a Junta Monetaria deste país lle permitira ofrecer servizos para a banca persoal, pequenas e medianas empresas e corporacións. A finais de 2012 contaba con 9 sucursais neste país e con 230 empregados.
Lingua galesa antiga
Téñense preservado bastantes poemas e algo de prosa deste período, aínda que algúns constan en manuscritos posteriores, por exemplo o texto de Y Gododdin. O texto máis antigo conservado integramente en galés antigo é probabelmente o dunha lápida que se conserva hoxe na igrexa de Tywyn, que dataría de principios do século VIII. Un texto do Libro de San Chad pénsase que foi escrito a finais do século VIII e inicios do IX, pero podería ser copia dun texto do século VI ou VII.
Buton
Xeografía
A maior cidade da illa é Bau-Bau, onde se falan as linguas Wolio e Cia-Cia. As principais illas próximas son Wowoni ao norte, Muna e Kabaena ao oeste e Siumpu ao suroeste. As illas Tukangbesi, das que o golfo de Kolowana Watabo (Teluk Kolowana Watabo) separa a Buton atópanse ao oeste. Nelas fálase a lingua Tukang Besi.
Alberto Durán Núñez
Traxectoria
O día 21 de novembro de 2008 faleceu nun hospital de Vigo despois dunha longa enfermidade.
Mar de Laptev
Xeografía
As costas do mar son serpenteantes formando golfos e baías de varios tamaños. A paisaxe costeira tamén é diversa, con pequenas montañas nalgúns lugares preto do mar. Os principais golfos da costa do mar de Laptev son o Khatanga, o Oleniok, o Buor-Khaya e a baía do Yana. Ten varias decenas de illas cunha superficie total de 3 784 km2, sobre todo están situadas na parte occidental do mar e nos deltas dos ríos. As tormentas e as correntes debidas á desconxelación do xeo erosionarón considerablemente as illas, polo que as illas Semenovsky e Vasilievsky (74°12 "N, 133°E) que foron descubertas en 1815 xa desapareceron.
A Xesteira, Armentón, Arteixo
A Xesteira é un lugar da parroquia de Armentón no concello coruñés de Arteixo na Comarca da Coruña. Tiña 5 habitantes no ano 2009 segundo datos do Instituto Nacional de Estadística dos cales eran 2 homes e 3 mulleres.
Gran Premio de Australia
O Gran Premio de Australia é unha carreira automobilística que se celebra anualmente en Australia, actualmente baixo contrato para albergar a Fórmula 1 ata o. O Grand Prix é a competición de motor máis antiga que se celebra en Australia desde que se disputou por primeira vez en Phillip Island en 1928.
O Gran Premio de Australia é a primeira proba do Campionato, sendo a primeira carreira de cada ano, agás 2006 e 2010, xa que o evento trasladouse a Melbourne. Durante os seus anos en Adelaida, o Gran Premio de Australia foi a última proba do Campionato, en substitución do Gran Premio de Portugal nese sentido. Cando era a rolda final da tempada, o Gran Premio viu un puñado de carreiras memorables, sobre todo as carreiras de 1986 e 1994 que decidiron o Campionato Mundial de Pilotos de e.
O piloto australiano Lex Davison e piloto alemán Michael Schumacher son os pilotos máis exitosos nos 86 anos de historia do evento con catro vitorias cada un, mentres que McLaren é o construtor máis exitoso con doce vitorias, o seu éxito remóntase ás carreiras anteriores á Fórmula Un, a súa primeira vitoria foi en 1970. O francés Alain Prost é o único piloto que gañou o Gran Premio de Australia, en carreiras fóra de campionato e en formato do Campionato Mundial, logo de gañar a carreira en 1982, 1986, e de novo en 1988.
Selección de baloncesto de Croacia
O maior éxito da selección croata foi nos Xogos Olímpicos de 1992, cando disputou á final contra o Dream Team dos Estados Unidos, e conseguiu a medalla de prata. Ademais, conseguiron unha medalla de bronce no Campionato do Mundo da FIBA, e dúas medallas de bronce no EuroBasket.
Five Finger Death Punch
Five Finger Death Punch (abreviado FFDP ou 5FDP) é un grupo musical estadounidense de heavy metal formado no 2005 en Las Vegas, Nevada. A formación orixinal do grupo consistía no vocalista Ivan Moody, o guitarrista Zoltan Bathory, o tamén guitarrista Caleb Andrew Bingham, o baixista Matt Snell e o batería Jeremy Spencer. Darrell Roberts substituíu a Bingham no ano 2006, e á súa vez foi substituído por Jason Hook en 2009. Matt Snell deixou o grupo no 2010, e foi substituído por Chris Kael no 2011.
Formación e The Way of the Fist (2005–09)
A gravación do seu primeiro álbum The Way of the Fist rematou a finais do 2006, producido na súa totalidade por eles mesmos con axuda nas mesturas por parte de Logan Mader. Darrell Roberts uniuse a eles nese mesmo ano, e o grupo firmou un contrato con Firm Music. O 10 de xullo de 2007 lanzaron o EP Pre-Emptive Strike exclusivamente a través de iTunes Store para Norteamérica.
The Wrong Side of Heaven and the Righteous Side of Hell (2013–2015)
miniatura|dereita|[[Jeremy Spencer no 2014.]] O 18 de marzo de 2013 o grupo anunciou a súa participación no Mayhem Festival e publicou un vídeo promocional da súa xira que incluía un novo tema, "Here to Die", e o 1 de maio de 2013 anunciaron a publicación de dous novos álbums titulados The Wrong Side of Heaven and the Righteous Side of Hell: Volume 1 programado para a súa publicación o 30 de xullo, e Volume 2 programado para máis tarde ese ano.
Estilo e influencias
A súa música adoita clasificarse como heavy metal, hard rock, metal alternativo, groove metal e thrash metal. En 2008, ó pouco de publicarse o seu álbum de estrea, o guitarrista Zoltan Bathory afirmou que o grupo se consideraba maioritariamente heavy metal, con influencias do thrash metal e do metal europeo. No 2014 Bathory declarou de novo que na súa opinión o grupo entraba dentro da categoría do heavy metal, e que os subxéneros restaban "irmandade" e valor ó heavy metal. Porén, tamén indicou que o grupo inspirábase noutros estilos musicais, mais sen nomear ningún concreto.
Adopción
A etapa posterior
A meirande parte dos países obrigan aos adoptantes a cumprir unha serie de requisitos, pero non contrastan a viabilidade da adopción no que ao menor se refire, non se realizan recomendacións ás familias adoptantes e os seguimentos postadoptivos non se estenden alén duns poucos anos.
O Sisto, Ourol
Forma parte da parroquia eclesiástica do Sisto que está formada polos 17 lugares desta parroquia civil, máis os 3 lugares da parroquia homónima do concello de Muras.
Cabalar, As Enchousas, As Somozas
Cabalar é un lugar da parroquia das Enchousas no concello coruñés das Somozas, na comarca de Ferrol. Segundo o IGE, en 2011 tiña 2 habitantes (1 home e 1 muller).
Buster Keaton
Joseph Francis "Buster" Keaton, nado en Piqua, Kansas, o 4 de outubro de 1895 e finado en Woodland Hills, California, o 1 de febreiro de 1966, foi un actor e director estadounidense de cine mudo cómico.
O maquinista da Xeral
Nunha ocasión, dixéronlle a Keaton que esta película reflectía mellor a Guerra de Secesión norteamericana que Foise co vento, ao que el respondeu que "mentres uns recorren ás novelas para atopar argumentos, outros recorren á historia". Estaba baseada nun feito "real" autobiográfico do novelista William Pittenger, que trataba sobre o secuestro dun tren Confederado por parte de soldados da Unión. O que fixo Keaton foi cambiar o punto de vista, xa que o protagonista é un soldado sureño, considerados os "malos" para o gran público de Hollywood. Ao longo de toda a película, non dá a sensación de ser un vehículo para os gags, como pasa en moitas películas da época, senón que todo está perfectamente ensamblado. Foi rodada nos bosques de Oregón, e ao poñer en marcha as locomotoras con leña, provocaron un incendio forestal durante a rodaxe. Foi todo un fito en efectos especiais a escena en que a locomotora cae desde unha ponte por un barranco. A película resulta unha reivindicación do que é capaz de facer un home só, pequeno, e en aparencia débil, por recuperar as dúas cousas que máis desexa neste mundo, a súa locomotora, e a muller á que ama.
Estación de Castrelo do Val-Verín
A estación
Como moitas das estacións deste tramo a estación foi edificada en pedra. Posúe dous pisos e tellado de varias vertentes de tella. Dispón de dúas plataformas laterais ao que acceden dúas vías.
Bdellovibrio
Á súa vez, a bacteria Bdellovibrio pode ser parasitada por virus bacteriófagos específicos.
Pélope
miniatura|300px|Parte central do frontón oriental do templo de Zeus en Olímpia. De esquerda a dereita, Enómao, Zeus e Pélope
Na mitoloxía grega, Pélope foi o fillo de Tántalo, se ben algunhas fontes fano fillo do deus río Pactolo ou o Xanto. Tampouco hai acordo sobre o nome da nai: Dione (filla de Atlas), Clitia, Eurianasa (ou Euristanasa), Euritemiste, etc. Era irmán de Bróteas e Níobe.
A escápula de Pélope
Unha vez conquistada Troia, o barco no que regresaba a reliquia de Pélope sufriu un naufraxio e o óso desapareceu, pero co tempo foi recuperada por un pescador.
Saskatchewan
Economía
Así mesmo, a minería é de vital importancia para a provincia, sendo Saskatchewan o líder mundial en exportación de potasa. Sobre a zona setentrional, a actividade forestal recobra certa relevancia. Saskatchewan é tamén o maior provedor de uranio do mundo, e abastece á maior parte do hemisferio occidental. A industria deste produto químico é seguida de cerca polo goberno provincial que avala a súa cotización no mercado internacional.
Editorial Bruguera
Bruguera foi unha editorial catalá con sede en Barcelona, que se dedicou sobre todo á produción de literatura popular e historietas.
Charleston, Carolina do Sur
Xeografía
dereita|300px|miniatura|Mapa mostrando os maiores ríos de Charleston e o porto de Charleston.
Presidente de Estonia
O Presidente da República de Estonia (en Eesti Vabariigi President) é o xefe de Estado da República de Estonia. A actual presidenta é Kersti Kaljulaid, elixida polo Parlamento o 3 de outubro de 2016, converténdose na primeira muller e na persoa máis nova que ocupa o cargo.
Historia
A constitución de Estonia foi modificada en 1933, instituíndo un sistema fortemente presidencial. O xefe de Estado, segundo a nova constitución, chamouse tamén o Ancián do Estado. Non obstante, nunca entrou en vigor como consecuencia do auto-golpe de Konstantin Päts en 1934. En 1938, promulgouse outra constitución e o título de xefe do estado cambiouse a "Presidente da República". Déuselle un poder executivo moi amplo, aínda que era algo menos poderoso que o Ancián do Estado da constitución de 1933. Konstantin Päts converteuse na primeira persoa en levar este título. O seu mandato tiña unha duración de seis anos. esquerda|miniatura| Palacio presidencial de Estonia no Parque Kadriorg Poucos días despois da ocupación soviética de Estonia en 1940, Päts foi obrigado a nomear un goberno marioneta dominado polos comunistas dirixido por Johannes Vares, tras a chegada de manifestantes acompañados de tropas do Exército Vermello con vehículos blindados ao palacio presidencial. O goberno de Vares fora elixido polo oficial soviético Andrei Zhdanov. Despois das eleccións de xullo, Päts foi destituído do cargo. En xullo, Päts, xunto co seu fillo, nora e dúas netas, foron deportados a Ufa, en Rusia.
En setembro de 1944, Uluots e os membros sobreviventes do goberno de Tief escaparon a Suecia. Un día antes de morrer Uluots en xaneiro de 1945, un sucesor, August Rei, foi nomeado para asumir o cargo de presidente en funcións. Despois da morte de Rei en 1963, o papel pasou a Aleksander Warma, logo a Tõnis Kint en 1971, e despois a Heinrich Mark en 1990. En outubro de 1992, Mark entregou as súas credenciais ao recentemente elixido presidente da república restaurada, Lennart Meri.
Jared Harris
Jared Francis Harris, nado en Londres o 24 de agosto de 1961, é un actor inglés. É coñecido por interpretar a Lane Pryce na serie Mad Men e a David Robert Jones en Fringe. Tamén apareceu en filmes como Igby Goes Down, The Rachel Papers, Lost in Space, Resident Evil: Apocalypse, How to Kill Your Neighbor's Dog, Happiness, Mr. Deeds, O curioso caso de Benjamin Button, Sherlock Holmes: Xogo de sombras e Lincoln.
Lemoa
Lemoa é un concello vasco da provincia de Biscaia. A súa poboación é de 3.346 habitantes (2011).
Reem Frainah
Traxectoria
A maioría dos seus traballos inclúen a ensinanza, e proporcionar unha serie de servizos á maioría de mulleres e nenos máis marxinados de Gaza. Tamén escribiu artigos, estudos e documentos de traballo, participou en seminarios sobre o tema, e organizou obradoiros con diferentes entidades, como representantes do Goberno palestino, o Banco de Palestina, Deutsche Gesellschaft für Internationale Zusammenarbeit entre outros.
Motor de rotor bobinado
Placa de características
Na placa de características destes motores aparecen tres novos terminais correspondentes ao bobinado do rotor, que para non os confundir cos do estator se indican coas letras maiúsculas K1, L1, M1.
Süper Lig
A Süper Lig é a máxima categoría da liga turca de fútbol. Trátase dunha competición profesional, fundada en 1958 e organizada pola Türkiye Futbol Federasyonu (Federación Turca de Fútbol). O formato é o habitual nos torneos de liga europeos, sendo 18 os equipos que se enfrontan entre si ó longo de dúas voltas, en cada unha das cales cada equipo ten que se enfrontar cos restantes 17, de xeito que cando remata o campionato cada equipo xogou dous encontros fronte a cada rival, ún como local e outro como visitante.
Peche patronal
Unión Europea
Na maioría dos países europeos, esta práctica está prohibida, agás en caso de forza maior que resulte da imposibilidade material de garantir a continuidade do traballo.
España
Só pode ser estimado lícito cando os perigos sexan realmente certos e graves, e cando contra eles non poida actuar o empregador só ou axudado por outros mecanismos legais, para evitar a violencia contra as persoas ou os danos contra as cousas. Consiste, como entende o Tribunal Supremo, de velar “pola seguridade da integridade física das persoas e pola salvaguardia dos bens materiais”.
2) Ocupación ilegal do centro de traballo ou de calquera das súas dependencias, ou perigo certo de que esta se produza. A permanencia dos folguistas no centro de traballo ou en calquera das súas dependencias está prohibida, aínda que non exista, ánimo de chegar a cometer condutas delituosas por parte dos traballadores. Con todo, esta regulación debe ser obxecto dunha interpretación restritiva. Por ocupación hai que entender un ilegal ingreso nos locais ou unha ilegal negativa de desaloxo fronte a unha lexítima orde de abandono, pero non en cambio a simple permanencia nos postos de traballo.
Zeulenroda-Triebes
miniatura|dereita|250px|Casa do concello Zeulenroda-Triebes é un cidade de 18.000 habitantes do distrito de Landkreis Greiz, Turinxia, Alemaña. Zeulenroda foi mencionada por primeira vez en 1325 no Zu Ulenrode.
R-7 (mísil)
Historia
dereita|250px|miniatura|Un foguete [[Vostok (foguete)|Vostok, derivado do R-7, en exhibición.]] Os requisitos para o deseño do R-7 foron que, usando propelente líquido, fose capaz de levar unha oxiva de ata 10 toneladas a unha distancia de entre 5000 e 10.000 km. O inicio do proxecto, liderador por Korolev, foi autorizado o 4 de decembro de 1950 e implicou a gran cantidade de institutos de investigación.
A fase de construción do mísil autorizouse o 20 de novembro de 1954. Korolev decidiu que o deseño estaba finalizado o 11 de marzo de 1995, momento a partir do cal comezou a fabricación dos distintos elementos.